El Mercat del Bescanvi  obrirà les seues portes, per primera vegada aquest curs, el pròxim 28 de setembre
2025-07-24

De segur que aquest estiu les llibreries particulars dels veïns de Burjassot s’han omplert de nous llibres que han tingut el gust de llegir i que ja formen part de les seues biblioteques. Amb la idea que aqueixos llibres puguen ser intercanviats i llegits per més veïns del municipi, el Mercat del Bescanvi obrirà les seues portes per vegada primera aquest curs l’últim dijous de setembre, el dia 28.

Des de l’equip de Biblioteques Municipals es posa de nou en marxa aquesta iniciativa en la qual es dóna l’oportunitat als lectors d’intercanviar els llibres que ja han llegit per aquells que deixen altres veïns del municipi i, el més important, sense que els coste un sol euro.

A partir de les 17:30 hores es podran realitzar tots els intercanvis que així es desitgen en aquest especial Mercat que va tancar el curs amb prop de 450 intercanvis.